ia 
In geographicam fungorum distributionem hoc loco observationes quasdam 
praemittere liceat: 
I. Vegetatio fungosa in diversis terris multo magis conformis videtur quam alia- 
rum plantarum. Vastiora genera et multae species vere cosmopolitae sunt. 
Quo magis autem genus in aliis plantis parasitatur, eo magis species e di- 
versa matre mutantur. Hinc terrestres Agarici et Boleti in diversis terris 
magis congruunt, quam epixyli Polypori et Lentini; hi magis quam e cor- 
tice erumpentes Pyrenomycetes. Maxime innati, Entophyti, quoad species 
aeque varii sunt, ac plantae, quibus innascuntur. Illorum natura igitur 
manifeste magis autonoina est; harum species secundariae. 
II. Duae tamen sunt vegetationis fungosae regiones , quae plurimis rationibus 
oppositae ita differunt, ut hae saltim pro diversis censendae sint, nempe 
Zonae calidae et temperatae. Zona frigida ab hac non magnopere differt, 
vix ullos privos typos offert; multi vero regionum temperatarum typi ibi- 
dem deficiunt, v. c. brumales et subterranei Tuberacei, ob terram magna 
anni parte congelatam. 
i II. Haec vero differentia inter perfectiores et libere evolutos praecipue obser- 
vatur, Gasteromycetes maxime, quorum plurima nobilissima genera in 
terris calidis gignuntur, et Hymenomycetes, cum Pyrenomycetes et omnes 
fungi elementares, licet hi e terris calidis parum cogniti sint, eosdem typos 
offerunt, quamvis specierum varietas major. 
IV. Zona calida longe plures paradoxas et inter se discrepantes alit formas, 
quam regio temperata. Cum tropici fungi perfectiores facile et quasi sponte 
in multa genera solvuntur, regionum temperatarum ita conformes, ut genera 
vastissima indivisa servare cogamur. Sp aras sis nobilissimum sistit regionum 
temperatarum genus. 
V. Utra harum regionum specierum numero ditior sit, in praesente enuntiare 
haud licet. Monet tamen Cei. Junghuhn in tropicis terris v. c. in Java 
fungos praecipue incolere regiones temperatas ab altitudine 3000 usque ad 
5000 pedum; ultra hanc altitudinem iterum rarescunt. Eadem ratio in India 
orientali, in cujus planitiebus fungi admodum rarescunt, sed in altioribus 
regionibus, v. c. Sikkim Himalayae, 7 — 8000 ped. altid. , ex Hookero filio, 
et specierum numero et individuorum copia maxime luxuriant. Ita quoque 
regio montium temperata in America centrali fungorum feracissima est. 
VI. Quoad individuorum copia regio temperata excellit et nullibi in calida ter- 
ram paene obtegunt, ut sub nostro autumno pluvioso. In terris calidis de- 
finito anni spatio non adscripti, sed per omnes anni partes aequaliter distri- 
buti, sparsim et solitarii obvii, nec catervati et raro caespitosi. 
